《题醴陵玉仙观歌（一作灵一诗）》
唐代·护国

王乔一去空仙观，白云至今凝不散。星垣松殿几千秋，

往往笙歌下天半。瀑布西行过石桥，黄精采根还采苗。

路逢一人擎药碗，松花夜雨风吹满。自言家住在东坡，

白犬相随邀我过。南山石上有棋局，曾使樵夫烂斧柯。

作者简介：护国，唐江南诗僧。天宝、大历间在世，为玄、肃、代三朝人，与灵一同时而稍后。工词翰，诗名闻于世。约卒于代宗大历间，张谓有诗哭之。《全唐诗》录存其诗十二首。